Gw mau tau Masakan Asia Tenggara dari Chee cheong fun. Jelasin dalam bahasa melayu

Chee cheong fun gaya Pulau Pinang dihidangkan dengan pes udang disebut hae ko dalam dialek Hokkien dan petis udang dalam bahasa Melayu.

Di Ipoh, sebagai salah satu ibu kota makanan lain di Malaysia, chee cheong fun kebanyakannya disajikan dalam dua cara, versi kering atau basah. Dalam 'versi kering', disajikan dengan sos merah manis yang terang dan dalam kebanyakan kes, sos cili serta jeruk cili hijau. Dalam 'versi basah', disajikan dengan kari dengan kulit babi dan kacang panjang atau daging cincang dan kuah cendawan shiitake. Kedua-dua versi kering atau basah adalah di taburi dengan biji bijan dan bawang merah goreng.

Di Teluk Intan, salah sebuah pekan di negeri Perak, mempunyai satu lagi variasi chee cheong fun yang mengandungi lobak, bawang merah dan udang goreng yang digoreng jeluk.

Chee cheong fun adalah makanan sarapan popular di Singapura dan Malaysia. Chee cheong fun sering disajikan di kopitiam dan restoran Cina. Chee cheong fun juga boleh ditemui di Bagansiapiapi, sebuah bandar kecil di Riau, Indonesia. Ia dipanggil "tee long pan" atau "tee cheong pan" dalam dialek Hokkian tempatan. "Tee long pan" dihidangkan dengan sos cili merah, kacang panggang hancur, bawang goreng, dan udang kering.